Subject: Ed: PHS tõlgendus Isa vanemapuhkusel ema ema vanemahüvitis
From: Eneken Sepa - MKM <[email-masked]>
To: "[email-masked]" <[email-masked]>
Cc: Seili Suder - MKM <[email-masked]>
Date: Wed, 10 Jul 2024 11:00:03 +0000

Tere, Kadri

Olen Eneken Sepa, MKM töösuhete ja töökeskkonna osakonnast ning kuivõrd on suvine puhkuste periood, siis tuli kiri vastamiseks mulle.

Aitäh, et meid antud teema osas kaasad.

SKA poolt kirjeldatud kaasusest nähtub, et  isal on vanemahüvitise saamise õigus esimese lapsega lõppenud 08.01.2023, küll aga viibib ta TÖR andmetel vanemapuhkusel kuni 12.07.2024 (lapse kolmeaastaseks saamiseni). Kuivõrd isa enam vanemahüvitist ei saa, siis leiame, et me ei pea keskenduma PSH sätetele, mis reguleerivad vanemahüvitise saamise õigust, kuivõrd see on selge, et vaid üks vanem kasutab hetkel vaid vanemahüvitist ning selleks on ema, kes saab täpsemalt ema vanemahüvitist ning teine vanem (isa) viibib hetkel vanemapuhkusel töölepingu seaduse mõistes ning enam vanemahüvitist PSH mõistes ei saa.

Samuti ei sätesta töölepingu seadus, et üks vanematest peaks lõpetama vanemapuhkuse kui teine vanem jääb näiteks emapuhkusele. Seega meie hinnang on, et antud juhtumi korral on isal õigus viibida vanemapuhkusel kuni esimese lapse kolmeaastaseks saamiseni ning emal on õigus jääda emapuhkusele ning saada selle aja eest ema vanemahüvitist PSH mõistes.

Mis puudutab ravi- ja pensionikindlustus, siis ka siin on tingimused nende saamiseks meie arvates erinevad, sh tuleb arvestada, et vaid üks vanem saab kirjeldatud ajaperioodil vanemahüvitist PSH mõistes: 1) ema vanemahüvitise saajale on tagatud kolm kuud pärast arsti määratud eeldatavat sünnitähtaega ravikindlustus; 2) vanemapuhkusega kaasnevad ravikindlustus ja kogumispensioni täiendavad sissemaksed ühele saajale korraga (kes oli viimati jagatava vanemahüvitise saaja) kuni lapse kolmeaastaseks saamiseni. Seega ei tohiks meie hinnangul olla siin ka takistust ravi- ja pensionikindlustuse saamise osas, kuivõrd üks vanem on vanemapuhkusel (vanemahüvitist enam ei maksta) ning teine vanem on emapuhkusel (saab ema vanemahüvitist). Aga palun arutage see osa SoM-s üle kuivõrd RaKS ei ole meie vastutusvaldkonnas ning palun hoidke meid infoväljas, mis on lõplik otsust antud teema osas.

Samuti kui soovid veel midagi täpsustada/küsida/arutada, siis anna märku. Olen puhkusel alles 22.juulist.

Kõike head,

Eneken Sepa
nõunik
Majandus- ja Kommunikatsiooniministeerium
+37258759696

From: Kadri Raid
Sent: Monday, July 1, 2024 5:37 PM
To: Liis Tõnismaa <[email-masked]<mailto:[email-masked]>>
Subject: FW: PHS tõlgendus Isa vanemapuhkusel ema ema vanemahüvitis

Tere!

SKA palub kaasa mõtlema ning enne neile vastamist mõtlesin ka korraks sinuga põrgatada. Kui me räägime hüvitise saamisest, siis seda PHS reguleerib.

PHS § 34.   Vanemahüvitise liigid ning vanemahüvitise saamise õiguse tekkimine ja lõppemine

(10) Isikule, kellel on õigus vanemahüvitisele ja kellel tekib see õigus ka seoses teise lapse või teiste laste kasvatamisega, makstakse vanemahüvitist ühe lapse kohta isiku valikul järgmiselt:

  1) eelmise lapse eest vanemahüvitise maksmise jätkamise korral väheneb hüvitise maksmise periood järgmise lapse eest nende kalendripäevade võrra, millal isikule makstakse jagatavat vanemahüvitist eelmise lapse eest;

  2) järgmise lapse eest vanemahüvitise maksmise korral lõpeb eelmise lapse eest vanemahüvitise saamise õigus.

[RT I, 26.10.2018, 1 - jõust. 01.04.2022, muudetud [RT I, 31.03.2022, 1]]

SMS § 6.   Sotsiaalmaksu maksmise erijuhud

  (26) Kui ühel kalendrikuul saavad vanemahüvitist samal ajal mõlemad vanemad perehüvitiste seaduse § 34 lõike 3 alusel, makstakse sotsiaalmaksu selle isiku eest, kellel on õigus ema vanemahüvitisele. Jagatava vanemahüvitise või lapsendaja vanemahüvitise samaaegse saamise korral makstakse sotsiaalmaksu isiku eest, kes on vanemapuhkusel või lapsendajapuhkusel töölepingu seaduse alusel. Kui mõlemad isikud on samaaegselt vanemapuhkusel või lapsendajapuhkusel, jätkatakse sotsiaalmaksu maksmist isiku eest, kelle eest viimati sotsiaalmaksu maksti. Kui kumbki isik ei ole vanemapuhkusel, jätkatakse sotsiaalmaksu maksmist selle isiku eest, kelle eest viimati sotsiaalmaksu maksti.

Sellest loogikast lähtuvalt peaks isa õigus lõppema ning emal tekkima uue lapsega õigus VH + pensioni ja ravikindlustus. Isal siis vastavalt õigus isa VH ja puhkus. Või kuidas sulle tundub?

Tervitades

Kadri

Saatja: Pirjo Künnapuu
Saatmisaeg: esmaspäev, 1. juuli 2024 12:31
Adressaat: Kadri Raid <[email-masked]<mailto:[email-masked]>>
Koopia: Margit Saar <[email-masked]<mailto:[email-masked]>>; Anne Prosin <[email-masked]<mailto:[email-masked]>>; Jelena Lorents <[email-masked]<mailto:[email-masked]>>; Anneli Salumäe <[email-masked]<mailto:[email-masked]>>
Teema: PHS tõlgendus Isa vanemapuhkusel ema ema vanemahüvitis

Tere

Pöördun järgmise kaasuse menetlusega sinu poole. Palun suuniseid kuidas perehüvitiste seaduse ja töölepingu seaduse vaates on õige menetleda.

Asjaolud

  *   Perel sündis esimene laps 13.07.2021, esimese lapse eest vanemahüvitis lõppenud 08.01.2023
  *   Isa oli vanemahüvitise saaja, isa on seni vaanema lapse eest on vanemapuhkusel, mille lõpp TöR andmetel on 12.07.2024 (laps saab siis 3. a)
  *   Isale on tagatud hetkel ravikindlustus, kui viimasele vanemahüvitise saajale, kellel on alla 3. aastane laps. Isa saab pensioni ja ravikindlustuskaitset.
  *   Ema on mittetöötav
  *   Uus laps sündis 12.06.2024
  *   Emal tekib ema vanemahüvitise õigus alates lapse sünnist s.o 12.06.2024

Otsus:

  *   otse PHS välja ei loe, kuidas on õigus määrata ema vanemahüvitist, kui isa on vanema lapse eest vanemapuhkusel ja saab pensioni ja ravikindlustuskaitset. Kas isal tuleb vanemapuhkus lõpetada, sest SKA ei saa ravikindlustuse seaduse alusel mitte maksta isa eest pensioni ja ravikindlustuskaitset, kui ta on vanemapuhkusel olev isik.
  *   PHS näeb ette emale ema vanemahüvitise õigustatuse, ema sellest loobuda ei taha, kas isal tuleb vanemapuhkus selleks lõpetada?

Õiguslik alus:

PHS § 33 lg 3 kui üks vanematest on vanemapuhkusel pärast lapse 30 päeva vanuseks saamist, on õigus vanemahüvitisele sellel vanemal

Aitäh

Pirjo Künnapuu
perehüvitiste valdkonna juht

perehüvitiste valdkonna tiim
Sotsiaalkindlustusamet
___________________________

7827906

www.sotsiaalkindlustusamet.ee<http://www.sotsiaalkindlustusamet.ee/>

Meilisõnum ja selle manused on mõeldud ainult aadressireal nimetatud isikutele ja võib olla konfidentsiaalne. Juhul, kui see on eksikombel Teie aadressile sattunud, on Teil keelatud sõnumi alusel mingeid toiminguid teostada, seda kopeerida või kõrvalistele isikutele näidata; palume saata vastus saatja aadressile ja eksitusest teatada ning meilisõnum oma postkastist kustutada.